Biloxi

Biloxi on yksi Mississippin osavaltion suurimmista kaupungeista. Vuoden 2020 väestönlaskennan mukaan asukasluku on 49 449.

Kaupunki sijaitsee Meksikonlahden rannalla Mississippijoen suistoalueella. Paikalla tiedetään olleen asutusta jo noin vuonna 8000 eaa., miltä ajalta on löydetty metsästykseen liittyvää esineistöä. Vuonna 1699 ranskalaiset tutkimusmatkailija Sieur d'Ibervillen johdolla nousivat maihin ja ystävystyivät paikallisten biloxi-intiaanien kanssa. Biloxi nimettiin jopa Ranskan Louisianan pääkaupungiksi. Yhdysvaltojen sisällissodassa Biloxi oli Etelävaltioiden presidentin Jefferson Davisin viimeinen asuinpaikka, ja hänen asunnostaan on tehty museo.Beauvoir - Jefferson Davis Presidential Museum and Library

Kaupungin edustalla on varsin merkittävät kalavedet ja alueella onkin huomattavan paljon urheilukalastusta. Biloxia sanotaan myös Yhdysvaltojen eteläosien suurimmaksi kasinoiden keskukseksi, ja matkailu on erittäin tärkeä elinkeino. Biloxilla ja Gulfportilla on yhteinen kansainvälinen lentoasema. Biloxin tuntumassa on myös Yhdysvaltojen ilmavoimien tukikohta.

Elokuussa 2005 hurrikaani Katrina yhdeksänmetrisine aaltoineen pyyhkäisi kaupungin lähes maan tasalle. Vuonna 2010 Meksikonlahden öljyonnettomuus uhkasi Biloxin rantoja.

Kaksikymmentä vuotta aikaisemmin hurrikaani Elena aiheutti vähäisempiä tuhoja.

 Väestö 
Vuoden 2020 väestönlaskennassa Biloxin väkiluku oli 49 449. Asukkaista 60,2 % oli valkoihoisia, 22,2 % mustaihoisia, 4,4 % aasialaisperäisiä, 0,5 % alkuperäisasukkaita ja 0,2 % Havaijin tai muiden Tyynenmeren saarten alkuperäisasukkaita. 4,4 % asukkaista kuului johonkin muuhun rotuun ja 8,2 % kuului kahteen tai useampaan rotuun. 9,5 % oli hispaaneja tai latinoita mistä tahansa rodusta. Virallisen köyhyysrajan alapuolella elää 15,7 % kaupungin väestöstä.

 Lähteet 

 Aiheesta muualla 

Luokka:Mississippin kaupungit